Gesang

Gesang  atanapi nami lengkepna Gesang Martohartono. Babar di Surakarta, Jawa Tengah, 1 Oktober 1917, maot di Surakarta, Jawa Tengah, 20 Méi 2010 dina yuswa 92 taun. Nyaéta penyanyi jeung penulis lagu ti Indonésia. Dipikawanoh salaku "maestro kroncong Indonesia", anjeunna téh kasohor ku  lagu ciptaanna nyaéta lagu Bengawan Solo, lagu ieu ogé dipikawanoh di Asia, utamana di Indonésia jeung Jepang. Lagu ieu geus ditarjamahkeun kana sahenteuna 13 basa kaasup basa Inggris, Rusia, Cina, jeung Jepang.

Lagu Bengawan Solo 
Lagu ieu diciptakeun taun 1940, nalika yuswa anjeuna 23 taun. Waktos harita Gesang linggih di sisi Bengawan Solo, anjeunna teu weléh kayungyun ku walungan Bengawan Solo, teras anjeunna kainspirasi jang nyiptakeun lagu. Proses terciptana lagu ieu sekitar 6 bulan.

Kahirupan 
Sateuacan pupusna, Gesang dumuk  Gesang ari di Jalan Bedoyo Nomor 5 Kelurahan Kemlayan, Serengan, Solo sareng kulawargana. Sateuacanna Gesang dumuk di Perumnas Palur ti Gubernur Jawa Tengah tahun 1980 salami 20 taun. Anjeunna tos papisah sareng istrina taun 1962, terus anjeunna milih hirup nyorangan jeung teu gaduh putra.

Saméméhna Gesang lain tukang nyiptakeun lagu, tapi baheula anjeunna ngan saukur tukang nyanyi lagu-lagu keroncong. Anjeunna ogé pernah nyiptakeun sababaraha lagu, di antarana  Keroncong Roda Dunia, Keroncong si Piatu, jeung  Sapu Tangan, dina mangsa perang dunia II. Hanjakal tilu lagu ieu kurang menang perhatian ti masarakat.

Salaku wangun penghargaan jang kontribusina kanggo musik keroncong, taun 1983 Jepang ngadegkeun Taman Gesang di sakuliah Bengawan Solo. Dana pikeun kapangurusan taman ieu didanaan ku dana Gesang, hiji lembaga nu diadeugkeun  keur Gesang di Jepang.

Tanggal 19 Mei 2010 Gesang dibawa ka rumah sakit ku sabab kasehatanna turun. terus Gesang kudu dirawat di runag ICU sabab kasehatanna terus turun. Akhirna Gesang pupus, poé Kemis, tanggal 20 Mei 2010.

Lagu-Lagu Gesang 

 Bengawan Solo
 Jembatan Merah
 Pamitan
 Caping Gunung
 Ali-ali
 Andheng-andheng
 Luntur
 Dongengan
 Saputangan
 Dunia Berdamai
 Si Piatu
 Nusul
 Nawala
 Roda Dunia
 Tembok Besar
 Seto Ohashi
 Pandanwangi
 Impenku
 Kalung Mutiara
 Pemuda Dewasa
 Borobudur
 Tirtonadi
 Sandhang Pangan
 Kacu-kacu
 Sebelum aku mati
 Bumi Emas Tanah Airku
 Urung
 Kemayoran

Rujukan 

Dinohong sareng musik